Colombia herjet med Hellas
0Colombia 0Hellas Før kveldens kamp hadde Colombia et skikkelig kompleks mot Europeiske lag og bare slått Sveits i VM-sammenheng (1-0 i 1994). Men offensive colombianere fikk pyntet på den statistikken etter en perfekt start på Estádio Mineirão i Belo Horizonte. Det til tross for at en skadet Falcao satt på tribunen - noe han må gjøre i hele mesterskapet på grunn av en kneskade han pådro seg i januar. - Jeg er veldig glad. Først og fremst fordi Colombia vant og deretter fordi jeg også scoret. Hellas er et forsvarslag, veldig sterkt, men vi fant veien til mål, sa playmakeren og Monaco-stjernen James Rodríguez som punkterte kampen med 3-0 på overtid.Offensivt var Colombia strålende og det første målet kom som resultat av vakkert angrepsspill. Colombia (4-2-3-1): David Ospina 5 - Juan Zúñiga 5, Christian Zapata 5, Mario Yepes 6, Pablo Armero 6 (Santiago Arias fra 74.) - Carlos Sánchez 4, Abel Aguilar 5 (Alexander Mejía fra 67.) - Juan Cuadrado 7, James Rodríguez 8 BB, Victor Ibarbo 6 - Teófilo Gutiérrez 7 (Jackson Martínez fra 76.). Hellas (4-4-2): Orestis Karnezis 5 - Vasilis Torosidis 6, Kostas Manolas 6, Sokratis Papastathopoulos 4, José Holebas 4 - Dimitris Salpingidis 4 (Ioannis Fetfazidis fra 57. 6), Giannis Maniatis 5, Kostas Katsouranis 4, Panagiotis Kone 7 (Giorgios Karagounis fra 78.) - Georgios Samaras 4, Theofanis Gekas 4 (Kostantinos Mitroglou fra 63.). Dommer: Mark Geiger (USA) 5. Juan Caudrado la inn fra høyre etter et par lekre finter, og James Rodriguez hoppet elegant over ballen før backen Pablo Armero skjøt mot mål. Kostas Manolas var så vidt borti ballen, men den snek seg likevel forbi Orestis Karnezis i Hellas-målet. Hellas kunne utlignet umiddelbart, men avslutningen fra Panagiotis Kone suste like utenfor. Det var Colombia som var det førende laget, og skapte stadig farligheter med sine offensive ferdigheter og et taktskifte som de blåkledde ikke klarte å henge med på. Men Hellas var nær utligning rett før pause da Kone testet skuddfoten igjen - David Ospina kastet seg til venstre og slo unna på glimrende vis. Etter hvilen fortsatte Colombia å dominere, ogTeófilo Gutiérrez økte ledelsen da han pirket inn en corner i det 58. minutt. Theofanis Gekas skulle ha utlignet rett etterpå, men headet utrolig nok i tverrliggeren fra kloss hold. På overtid fastsatte James Rodriguez resultatet til 3-0 etter et lekkert angrep. Juan Cuadrado hælsparket til angrepskollegaen inne i feltet og avslutningen helt nede i hjørnet til høyre for keeper var kontant. 3-0-seieren er for øvrig ny rekord for Colombia som fra før sto med to 2-0-seirer som sine beste resultater i VM. PS! Elfenbenskysten og Japan er de to andre lagene i gruppe C. De møtes i natt kl. 03.00 norsk tid.
(Colombia-Hellas 3-0) Savnet av stjernespiss Radamel Falcao (28) var ikke merkbart for Colombia og normalt defensivt solide Hellas fikk store problemer.